ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
15 ต.ค. 2558

สรุปภาวะตลาดภาคเช้า : SET ฟื้นกลับขึ้นแข็งแกร่ง – SET ฟื้นกลับขึ้นอย่างแข็งแกร่ง ซึ่งความจริงสัญญาณเริ่มมาตั้งแต่เมื่อวานแล้ว จากแรงซื้อลึกลับในหุ้น BAY พยุงตลาดไว้ และมีปัจจัยหนุนต่อเนื่อง หลังเมื่อคืนตัวเลขเศรษฐกิจสหรัฐต่ำกว่าคาด ส่งผลให้ดอลลาร์สหรัฐอ่อนค่า เป็นปัจจัยหนนุบาทให้แข็งค่า ซึ่งดีต่อ Fund flow ส่ง SET ขึ้นอย่างแข็งแกร่ง ปิดตลาดภาคเช้าที่ระดับ 1423.37 จุด, +18.29 จุด ด้วยมูลค่าซื้อขายที่ระดับ 2.2 หมื่นลบ. กลุ่มหลักแบงก์ และพลังงานหนุนตลาด ปิดบวก +2.6% และ +1.4% ตามลำดับ ส่วน ICT ปิดบวกเล็กน้อยที่ +0.4% ด้านตลาดภูมิภาคบวกเขียวขจี
กลยุทธ์ที่แนะนำ : ช่วงบ่าย: คาดรักษาช่วงบวกถึงปรับขึ้นได้ต่อ โดยช่วงบ่าย การย่อตัวลงสลับ หากไม่ต่ำกว่า 1416 จุด จะขึ้นได้ต่อในทันที ส่วนภาพรวมเราปรับแนวต้านเป้าหมายใหม่ในระยะสั้นขึ้นเป็น 1430-1440 จุด ด้วยปัจจัยหนุน ดอลลาร์อ่อน หนุนบาทแข็งค่า กระตุ้น Fund flow ต่างชาติไหลเข้า และแรงซื้อน่าพิศวงในหุ้น BAY ซึ่งรอบนี้ติดตามกันต่อว่าจะเหาะไปที่ระดับเท่าไหร่? กลยุทธ์ ซื้อเก็งกำไร และรอขายตามแนวต้านที่กำหนด ทั้งนี้ หุ้นแนะนำตามสัญญาณเทคนิค ได้แก่ SAMTEL (รับ 21.7 ต้าน 23.5 Cut 21.0)